                                                                                   Anexa la H.C.L. nr……./ …………

CONTRACT DE ASOCIERE

Art.1 PĂRŢILE CONTRACTANTE

1.1. MUNICIPIUL TIMIŞOARA, prin Consiliul Local al Municipiului Timişoara,

reprezentat prin Primar- Gheorghe Ciuhandu şi Secretar- Ioan Cojocari, cu sediul în Bv. C.D. Loga, nr.1, cod fiscal nr.14756536, 

        şi
1.2. ASOCIAŢIA CLUB BANU SPORT, cu sediul în Timişoara, str. Ripensia, nr.33,
cod fiscal nr. 17751207, cont bancar nr. …………………………………….., deschis la Banca…………………………….  Timişoara, reprezentata  prin d-nul Florentin Banu- director.
Art.2. OBIECTUL CONTRACTULUI

2.1. Prezenta asociere are ca obiect finanţarea şi realizarea în comun de către părţile contractante a acţiunii de organizare şi desfăşurare a programului Turneul ’’ Internaţionalele României de badminton Timişoara’’, ediţia a 9-a , ce va avea loc în perioada 18-21 martie 2010.

Obiectivele principale ale asocierii sunt : promovarea sportivilor români şi timişoreni, îmbunătăţirea pregătirii lor sportive prin participarea în competiţii internaţionale alături de sportivi de valoare din lume, asigurarea condiţiilor organizatorice şi materiale de practicare a jocului de badminton la nivel de performanţă, popularizarea badmintonului ca sport recreativ în rândul spectatorilor prezenţi pe durata turneului, precum şi a imaginii Municipiului Timişoara în plan naţional şi internaţional.

Art.3. DURATA CONTRACTULUI

3.1. Prezentul contract se încheie pentru perioada 11-21 martie 2010, reprezentând  durata pregătirii şi desfăşurării Turneului ’’ Internaţionalele României de badminton Timişoara’’, ediţia a 9-a .
Art.4. OBLIGAŢIILE PĂRŢILOR
4.1. Municipiul Timişoara contribuie în cadrul asocierii, cu următoarele :
- sprijină financiar, în condiţiile legii, cu suma de 20.000 de lei de la bugetul local, din cap.67.02. „Cultură, recreere şi religie” (67.02.05 Servicii recreative şi sportive),  organizarea Turneului’’Internaţionalele României de badminton Timişoara’’, ediţia a 9-a , ce va avea loc în perioada 18-21 martie 2010;
- participă prin reprezentanţi legali la şedinţa tehnica, conferinţa de presa şi la festivităţi de premiere din cadrul competiţiei.

4.2.  Asociaţia Club Banu Sport Timişoara contribuie în cadrul asocierii, cu următoarele:
- asigură acoperirea tuturor cheltuielilor necesare organizării şi desfăşurării Turneului

’’ Internaţionalele României de badminton Timişoara’’, ediţia a 9-a, cu excepţia celor acoperite din bugetul local prin alocarea sumei prevăzute la pct.4.1.;

- organizează procedurile de selecţie şi achiziţionează materialele şi serviciile necesare în derularea competiţiei; 

- administrează sumele alocate de la bugetul local, conform pct.4.1, în conformitate cu prevederile legale şi numai în scopul pentru care a fost încheiată prezenta asociere, şi anume pentru organizarea şi desfăşurarea Turneului’’ Internaţionalele României de badminton Timişoara’’, ediţia a 9-a.
- pune la dispoziţie, pentru buna desfăşurare a Turneului din punct de vedere logistic şi tehnic,  Complexul Sportiv Banu Sport, cu sala de concurs şi toate anexele necesare;

- acordă la toate meciurile Turneului ’’ Internaţionalele României de badminton Timişoara’’, din perioada 18-21martie 2010, acces gratuit tuturor persoanelor, cu excepţia acţiunilor caritabile ;

- va populariza pe toata durata competiţiei, badmintonul ca disciplină sportivă şi recreativă în rândul spectatorilor prezenţi pe durata turneului;
- va promova imaginea Municipiului Timişoara şi a Consiliului Local al Municipiului Timişoara pe toate materialele promoţionale aferente competiţiei şi evenimentele media.

Art.5. MODIFICAREA CONTRACTULUI

5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţa exprimat al părţilor, prin act adiţional. 

Art.6. ÎNCETAREA CONTRACTULUI

6.1. Încetarea prezentului contract poate avea loc în următoarele cazuri :

       a). la împlinirea termenului pentru care a fost încheiat;

       b). înainte de expirarea termenului, prin acordul comun al celor doua părţi, la iniţiativa uneia dintre acestea, cu restituirea sumelor alocate de la bugetul local ;

       c). pentru neîndeplinirea sau îndeplinirea necorespunzătoare a clauzelor prezentului contract. În această situaţie sumele alocate de la bugetul local şi neutilizate vor fi restituite bugetului local.
       d). dacă se constată că sumele alocate din bugetul local nu sunt administrate corespunzător, în conformitate cu prevederile prezentului contract şi a prevederilor legale în vigoare, situaţie în care Asociaţia Club Banu Sport are obligaţia restituirii acestora la bugetul local.
Art.7. CLAUZE SPECIALE

7.1. Activitatea financiară a Asociaţiei Club Banu Sport Timişoara, cu privire la modul de cheltuire a  sumelor alocate de la bugetul local, va fi controlată de către Serviciul Audit Public Intern din cadrul Primăriei Municipiului Timişoara. În acest sens Asociaţia Club Banu Sport Timişoara va pune la dispoziţia Serviciului Audit Public Intern toate documentele legate de sumele alocate de la bugetul local. Consiliul Local al Municipiului Timişoara nu preia şi nu răspunde de nici un fel de eventuale debite sau obligaţii financiare sau de altă natură ale Asociaţiei Club Banu Sport Timişoara, contracte încheiate anterior intrării în vigoare a prezentului contract.

Art.8. LITIGII

8.1. Eventualele litigii care s-ar putea ivi în legătură cu acest contract vor fi soluţionate mai întâi pe cale amiabilă, iar dacă părţile nu cad de acord, acestea vor fi soluţionate  de instanţele de judecată competente din punct de vedere teritorial şi material. 

Art.9. Prezentul contract a fost încheiat în 4 exemplare, câte două pentru fiecare parte contractantă. 
Municipiul TIMIŞOARA,                                              Asociaţia Club Banu Sport, 
PRIMAR,                                                                         DIRECTOR, 
GHEORGHE CIUHANDU                                           FLORENTIN BANU
VICEPRIMAR,
ADRIAN ORZA

DIRECTIA ECONOMICA,

SMARANDA HARACICU

DIRECTIA COMUNICARE,

VIOLETA MIHALACHE

SERVICIUL AUDIT PUBLIC INTERN,

IOAN ALEXANDRU ARDELEAN

AVIZAT JURIDIC,
DELIA DUMITRU

